Komedie op sy beste dié winter op kykNET | LitNet
In die nuwe seisoen ontmoet kykers 'n nuwe karakter, Vis Venter, wat vertolk word deur Lochner de Kock. Vis is die grootste moeilikheidmaker in die oord – hy dobbel en drink, en beskou die oord as sy Playboy mansion. Hy geniet elke oomblik van sy aftrede en sien dit as 'n geleentheid om die heeltyd partytjie te hou.
Van ds Droel wat in die aanhoudingselle van die polisiestasie beland en Vis Venter wat allerhande interessante idees bedink om geld te maak tot Blaartjie poedelnakend met 'n kitaar in haar hand en blommetjies in haar hare in die eetsaal loop ná te veel mampoer– die inwoners van Huis Lelieveld gaan wys dat hulle dalk oud is, maar beslis nog nie koud nie!
Casper de Vries is ná 'n dekade terug op kykNET, met die komedie, Cas Oppie Kassie, wat vanaf Maandag 6 April 20:30 uitgesaai word.
Kykers kan daarna uitsien om 'n rits bekende akteurs in een van die komiese insetsels, Die Laager, in Cas Oppie Kassie te sien: Arno Greeff, Schalk Bezuidenhout, Chantal Jax Venter, Alfred Adriaan, Gugu Madlabane, Mila Guy, De Klerk Oelofse en Heidi Mollentze.
In dié 13-episode reeks gaan kykers kan lag vir van Casper se mees geliefde karakters, soos Hanno, Greetje, Giselle, Blertsie, Renier van Loggerenberg, en liewe Oom Kallie Marie, maar ook nuwe karakters leer ken, soos Greta Komotie, 'n Sweedse meisie wat alles in haar vermoë sal doen om aardverwarming te keer, TV-persoonlikheid Chappie Greyling, en die sanger Snotklap.
Cas Oppie Kassie is ook een van die eerste Afrikaans TV-reeks wat 'n animasiereeks – soortgelyk aan The Simpsons en Family Guy as deel van die program het. Con se storie is 'n geanimeerde sepie oor 'n pastoor, Con, en sy familie se lewe wat konstant met drama gevul is. "Dis vir my altyd wonderlik om vernuwend te wees – ek is onsettend trots op die eindresultaat!," sê Casper.
Saam met dié twee komedies is daar ook 'n hele paar nuwe programme waarna kykers vanaf April kan uitsien. Hier is die volledige lys van nuwe programme:
Die kykNET-program, Fiësta, wat Maandae om 20:30 uitgesaai word, sal vanaf Maandag 6 Maart 'n breek neem. Kykers kan uitsien na die program se terugkeer later vanjaar.
Cas op die kassie is dis swakste, walglikste program ooit. Uiterste swak smaak en ek skaam my om te dink ander kulture moet na hierdie gemors kyk.
2020-06-02 at 23:50
Ek stem saam: Casper de Vries is 'n bespotting vir Afrikaanse kultuur, hy het geen respek vir niemand, dis jammer kykNET laat sulke goedkoop snert toe...
In die beginjare van KykNet was daar n paar goeie programme van Casper ... Effens onder die belt, maar toe nog skerp met skreeusnaakse dubbelsinnighede. Maar nie meer nie, Casper. Jammer, maar jou "humor" is ook nou soos SA, rommelstatus. Jy het dut in jou om n goeie komediant te wees. Waarom gooi jy jou talent so platvloers?